AOT ลบเกือบ 2% เซ่นโบรกหั่นประมาณกำไรปี 64-65 หลัง Q4 ต่ำคาด – ลดคำแนะนำเหลือ “ถือ”
AOT ลบเกือบ 2% เซ่นโบรกหั่นประมาณกำไรปี 64-65 หลัง Q4 ต่ำคาด – ลดคำแนะนำเหลือ “ถือ”
25 พ.ย. 2563

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 15.12 น. อยู่ที่ระดับ 66.25 บาท ลบ 1 บาท หรือ 1.49% สูงสุดที่ระดับ 68.25 บาท ต่ำสุดที่ระดับ 64.25 บาท ด้วยมูลค่าการซื้อขาย 3.49 พันล้านบาท

ด้าน บล.ทิสโก้ ระบุในบทวิเคราะห์ ปรับคำแนะนำของ AOT ลงจาก “ซื้อ” เป็น “ถือ” หลังจากที่ราคาหุ้นเพิ่มขึ้นกว่า 30% เทียบกับตลาด 17% โดยราคาปัจจุบันได้สะท้อนผลของ AOT ก่อนการทำ Duty Free ในขณะที่การปรับประมาณการเพิ่มเติม ทำได้ยากหลังจากที่การทำ Travel bubble ล่าช้าออกไป และวัคซีนที่ยังไม่มา
ทั้งนี้ ปรับประมาณการปี 2564-65 ลงพร้อมทั้งลดคำแนะนำของ AOT ลงเป็น ถือ โดยมีมูลค่าที่เหมาะสม 64 บาท (DCF) จากผู้โดยสายปี 2565 ที่ลดลงจาก 32 ล้านคน เป็น 24 ล้านคน จาก 1) การท่องเที่ยวที่น้อยกว่าคาด 2) Travel bubble ที่ช้ากว่าคาด 3) การบินที่จำกัด ทำให้ปรับประมาณการลง และสถานการณ์จะกลับมาปกติในปี 2566 และยังมีความเสี่ยงจากความล่าช้าของวัคซีน ทำให้มองอัพไซด์ของ AOT จำกัด